sports3
తొలి వన్డేలో ఆస్ట్రేలియాపై దక్షిణాఫ్రికా విజయం
సెంచూరియన్‌: దక్షిణాఫ్రికా ఓపెనర్‌ క్వింటన్‌ డీకాక్‌ ఆస్ట్రేలియా బౌలర్లకు చుక్కలు చూపించాడు.కాగా ఆస్ట్రేలియా బౌలింగ్‌ను చీల్చి చెండాడుతూ డి కాక్‌ 113 బంతుల్లో 178 పరుగులు చేశాడు.అందులో 16 బౌండరీలు,11 సిక్సర్లు ఉన్నాయి.దీంతో అయిదు వన్డేల సిరీస్‌లో భాగంగా జరిగిన తొలి వన్డే మ్యాచ్‌ను ఆస్ట్రేలియాపై దక్షిణాఫ్రికా గెలుచుకుంది.ఆస్ట్రేలియా తమ ముందు ఉంచిన 295 పరుగుల టార్గెట్‌ను చేధించే క్రమంలో డి కాక్‌ ,రస్కోల జోడీ బౌండరీ లైన్‌ను టార్గెట్‌ చేసుకుని ఆస్ట్రేలియా బౌలర్లను చెండాడుతూ వచ్చారు.కాగా రస్కో 45 బంతుల్లో 10 బౌండరీలు,1 సిక్సర్‌ సాయంతో 63 పరుగులు చేశాడు.రస్కో,డి కాక్‌ జోడీ తొలి వికెట్‌కు 145 పరుగుల భాగస్వామ్యాన్ని నెలకొల్పింది.
కాగా రస్కో ఔటైన తరవాత క్రీజులోకి వచ్చిన డు ప్లెసిస్‌ 26 పరుగులతో కొంత నిదానంగా ఆడాడు.చివరలో డేవిడ్‌ మిల్లర్‌ 10 పరుగులు వద్ద నాటౌట్‌గా నిలువగా బెహర్డియన్‌ 5 పరుగులు లాంఛనం పూర్తి చేశాడు.దక్షిణాఫ్రికా 36.2 ఓవర్లలో 4 వికెట్లు కోల్పోయి ఆస్ట్రేలియాపై ఘన విజయం సాధించింది.అంతకు ముందు టాస్‌ గెలిచిన దక్షిణాఫ్రికా కంగారులను బ్యాటింగ్‌కు దింపింది. తొలుత బ్యాటింగ్‌ చేసిన ఆస్ట్రేలియా నిర్ణీత 50 ఓవర్లలో 9 వికెట్ల నష్టానికి 294 పరుగులు చేసింది.ఆస్ట్రేలియా బ్యాట్స్‌మెన్‌లో డేవిడ్‌ వార్నర్‌ 40 పరుగులు,పించ్‌ 33 పరుగులు,హాస్టింగ్‌ 51 పరుగులు, మిచెల్‌ మార్ష్‌ 31 పరుగులతో సత్తా చాటారు.